tomron87/hebrew-wikipedia-sentences-corpus huggingface dataset:
במשך שלוש שנים שירת בגדוד הרגלים וסט יורקשייר והשתתף בקרבות קשים נגד היפנים בג'ונגלים של בורמה, לפעמים קרבות פנים אל פנים.
מאוחר יותר שירת בהתנדבות במילואים ב-Territorial Army וב London Irish Rifles.
אחרי המלחמה עבד כשחקן תיאטרון, קודם ב-Arts Theatre (תחת ניהולו של אלק קלונס), להקה שבה פגש את אשתו לעתיד, השחקנית גווינת לואיס.
אחר כך הופיע (יחד עם קנת ויליאמס) על במת תיאטרון רפרטוארי בניוקיי (Newquay), תיאטרון קונוט (Connaught Theatre) בעיר וורת'ינג בסאסקס (יחד עם הרולד פינטר) ובתיאטרון (Open Air Theatre) בריג'נטס פארק בלונדון.
בשנת 1952 שעבר לעריכת תסריטים, קודם ב-BBC ואחר כך ב-Associated-Rediffusion ובהמשך הקדיש את כל זמנו לכתיבת מחזות ותסריטים לרדיו, תיאטרון ומאוחר יותר לטלוויזיה.
ג'יילס סטאנוס קופר היה יוצר פורה וחלוץ בתחום הדרמות לרדיו ולטלוויזיה.
המחזה-רדיו הראשון שבו התפרסם בשנת 1956 היה "מאתרי ביקון" (Mathry Beacon).
מדובר בו ביחידה קטנה של גברים ונשים השומרים אי-שם בוויילס על מתקן חשאי ביותר ליירוט טילים, שנים אחרי תום המלחמה.
מחזה ידוע אחר שלו הוא Unman, Wittering and Zigo משנת 1958,בו מדובר במורה צעיר
המגלה שקודמו בתפקיד נרצח על ידי תלמידים מכיתתו.
מחזה אחר שלו,Everything in the Garden ("הכל בגן") עובד עיבוד שנוי במחלוקת בארצות הברית על ידי אדוארד אלבי (1967).
המחזאי נהרג בגיל 48 כשנפל מרכבת בסרביטון, סארי, עת חזר ממסיבה של אגודת המחזאים שהתקיימה במועדון גאריק ב-2 בדצמבר 1966. בנתיחה שלאחר המוות נמצא כי ככל הנראה האמן היה בהשפעת כמות אלכוהול השקולה כנגד כחצי בקבוק ויסקי.
1960 - קצין במסדר האימפריה הבריטית, על תרומתו לתוכניות השידור הבריטי
Brass Farthing 23 ביוני 1951 לפי רופרט קרופט-קוק
Three Names For Nicholas 5 בינואר 1952 לפי רופרט קרופט-קוק
Dolly Reforming Herself 1 בנובמבר 1952 לפי הנרי ארתור ג'ונס
The Feast 17 בינואר 1953 לפי מרגרט קנדי
One Night In Styria 20 בדצמבר 1961 לפי דייוויד הווארת'
Day of the Triffids 1957 & 1968 (יומו של השלוש-רגל) לפי ג'ון וינדהם
1965 - למי צלצלו הפעמונים
1967 Sword of Honour (חרב של כבוד) לפי אוולין וו
פרס ג''ילס קופר לדרמות טלוויזיה - הוענש בשנים 1978-1991 על ידי BBC וההוצאה לאור Eyer Methuen
Everything in the Garden - הכל בגן - גרסה עברית מאת עידו ריקלין, הוצג בתיאטרון באר שבע בשנת 2013 בבימוי איה קפלן, עם מיכל ברנד, מולי שולמן, הילה סורג'ון, אביטל פסטרנק, יוסי מהרשק, ולדימיר פרידמן, חגית בת עמי ואחרים.
ג'יימה מייס (באנגלית Jayma Mays; נולדה ב-16 ביולי 1979) היא שחקנית אמריקאית.
היא מוכרת בעיקר בתור אמה פילסברי בסדרת הדרמה המוזיקלית "Glee" ברשת פוקס, ומתפקידה כדבי סטוקר בקומדיית המצבים "המילרים" ברשת CBS.
בנוסף היא השתתפה בסרטים "גדול מהסרטים", "פול בלארט: שומר קניון" ו"הדרדסים".
מייס נולדה בבריסטול שבטנסי וגדלה בווירג'יניה, בתם של פולט וג'יימס מייס, מורה בבית ספר תיכון שגם עבד בתעשיית כריית פחמים.
ההתעניינות של מייס כילדה נעה בין שירה למתמטיקה.
כשהייתה בת 15 מייס קיבלה הצעה לעבוד בקריאת מודעות האבל בתחנת הרדיו המקומית.
לאחר שסיימה את לימודיה בבית הספר התיכון גראנדי סניור היא קיבלה תואר עמית מהמכללה הקהילתית סאות'ווסט וירג'יניה.
לאחר מכן היא למדה באוניברסיטת וירג'יניה טק במשך שנה ואז עברה לאוניברסיטת רדפורד, שם סיימה את לימודיה בשנת 2001 עם תואר בתיאטרון.
בשנת 2004 הגיעה הופעתה הראשונה של מייס בטלוויזיה כשהופיעה בסדרה "ג'ואי", סדרת ספין אוף לסדרה "חברים".
בשנה שלאחר מכן, היא השתתפה בסרט המותחן "טיסת לילה" בכיכובה של רייצ'ל מקאדמס.
הופעותיה בסדרות טלוויזיה כללו את "עמוק באדמה", "הקאמבק", "הפמליה", "איך פגשתי את אמא", "גיבורים" ו"החיים על פי נד".
מייס שיחקה בסרטים אחרים כגון: "גיבורי הדגל", "בליינד דייט", היא שיחקה בסרט הפארודיה "גדול מהסרטים" וכאיימי בסרט "פול בלארט: שומר קניון".
היא גם שיחקה כחולה בסדרת הדרמה הרפואית "האוס" בפרק משנת 2006. בשנת 2007 היא שיחקה בתפקיד חוזר בסדרה בטי וגילמה את דמותה של שרלוט, בת זוגו של הנרי גראבסטיק.
עוד באותה השנה, היא הופיעה בקליפ של השיר "התעוררות" של להקת סוויצ'פוט לצד בעלה אדם קמפבל.
כשהסדרה "Glee" עלתה לאוויר, מייס הייתה חלק ראשי מהסט בשלוש העונות הראשונות של הסדרה ולאחר מכן חזרה לתפקידי אורח בעונות ארבע וחמש.
במרץ 2010, שיחקה מייס את התפקיד הנשי הראשי בסרט האנימציה "הדרדסים".
בשנים 2013-2015 היא כיכבה בסדרה "המילרים" כאשר שיחקה בתפקיד דבי סטוקר.
בשנים 2015-2018 מייס כיכבה בסדרת האנימציה "הרפתקאות החתול במגפיים" כאשר דיבבה את דמותה של דולסינאה.
בשנים 2017-2018, היא כיכבה בסדרה Trial & Error כאשר גילמה את דמותה של התובעת קארול אן קין.
באוקטובר 2007, התחתנה מייס עם בן זוגה השחקן אדם קמפבל.
באוגוסט 2016, היא ילדה את בנם הבכור, ג'וד ג'ונס.
+שנהסרטתפקידהערות2005טיסת לילהסינת'יה2006בליינד דייטמנדיגיבורי הדגלאחות2007Smiley Face שחקנית בחדר המתנהגדול מהסרטיםלוסי פרוורצקיBar Starzטיפאני2008שחק אותה סמארט עם ברוס ולויד: יוצאים מקונטרולנינה2009פול בלארט: שומר קניוןאיימי אנדרסון2011הדרדסיםגרייס ווינסלו2013הדרדסים 22014Last Weekendבלייק קרטיס2015Larry Gaye: Renegade Male Flight Attendantאפרילפול בלארט 2: נשאר בווגאסאיימי בלארט אנדרסון2017תוצרת אמריקהדנה סיבוטה2020ביל וטד שורפים ת'זמןהנסיכה ג'ואנה2022מכושפת 2רובי
אביגייל אדמס / פלורנס שפנר4 פרקים2015–2014מחזיקות מעמדסוזי סאסו4 פרקים2015Resident Advisorsד"ר מיקיילה רוברטספרק: "Motivational Speaker"קיץ אמריקני חם ורטוב: היום הראשון במחנה (אנ')ג'סיקה2 פרקים2018–2015הרפתקאות החתול במגפייםדולסינאהדיבוב; 74 פרקים2018–2017Trial & Errorקרול אן קיןתפקיד ראשי (2 עונות); 23 פרקים2018חדשות טובותקאטפרק: "Catfight"2022United States of Alסינדי6 פרקים2025ליאן (אנ')מארי10 פרקים
ג'יימי לי המפטון היא טניסאית ילידת גרמניה המשחקת עבור ארצות הברית.
דורגה בשיאה במקום ה-24 בסבב ה-WTA.
המפטון עוד לא זכתה בתוארי WTA, אך זכתה ב-5 תוארי ITF.
אביה היה קצין צבא אמריקאי אשר באותה עת הוצב בגרמניה.
זמן קצר לאחר מכן משפחתה עברה לארצות הברית ובגיל 13 עברה לאובורן, העיר שהיא מתגוררת בה כיום.
בתור נערה זכתה באליפות ארצות הברית הפתוחה לנוער בזוגות פעמיים.
את הקריירה המקצוענית שלה החלה המפטון בשנת 2009, בגיל 19.
המפטון פתחה את השנה בטורניר אוקלנד והפסידה בסיבוב הראשון של המוקדמות.
באליפות אוסטרליה הפתוחה עברה את המוקדמות אך הפסידה בסיבוב הראשון לאלנה בלטאצ'ה.
באינדיאן וולס הצליחה לעבור את המוקדמות אך כבר בסיבוב הראשון הפסידה לסלואן סטיבנס.
במיאמי גם כן הצליחה לעבור את המוקדמות וגם ניצחה בסיבוב הראשון את איילה טומלינוביץ' אך בסיבוב השני הפסידה לאנדריאה פטקוביץ'.
בשטוטגרט עברה את המוקדמות ובסיבוב הראשון הפסידה לאגניישקה רדוונסקה.
באליפות צרפת הפתוחה הגיעה עד הסיבוב האחרון של המוקדמות והפסידה לאלכסנדרה ווזניאק.
היא הגיעה עד גמר טורניר ITF בוונקובר אבל הפסידה שנית לאלכסנדרה ווזניאק.
באליפות ארצות הברית הפתוחה הפסידה בסיבוב הראשון לאלנה בלטאצ'ה.
היא הגיעה גם לחצי גמר טורניר ITF בארצות הברית שם הפסידה לרומינה אופרנדי.
היא סיימה את השנה בטורניר פניקס בארצות הברית שם הפסידה בסיבוב הראשון למדיסון קיס.
היא פתחה את השנה באוקלנד, עברה את המוקדמות אך הפסידה בסיבוב הראשון למוניקה ניקולסקו.
באליפות אוסטרליה הפתוחה עברה את המוקדמות וגם ניצחה את בסיבוב הראשון את מנדי מינלה לפני שהפסידה בסיבוב השני למריה שארפובה.
היא הגיעה לחצי גמר ITF במידלנד, ארצות הברית.
בממפיס הגיעה עד הסיבוב השני והפסידה לורה דושבינה.
באינדיאן וולס נחלה הצלחה גדולה כשהגיעה עד הסיבוב הרביעי (שמינית הגמר) עם ניצחון על ילנה יאנקוביץ'.
בשמינית הגמר פרשה במערכה השלישית נגד אגניישקה רדוונסקה.
המפטון ניצחה בסיבוב הראשון בצ'ארלסטון את סלואן סטיבנס לפני שהפסידה בסיבוב השני לסמנתה סטוסור.
המפטון לא הצליחה בעונת החימר והפסידה בסיבוב הראשון ברולאן גארוס לארנקסטה רוס.
בווימבלדון המפטון ניצחה את דניאלה האנטוחובה בדרך לסיבוב השני שבו הפסידה להת'ר ווטסון.
משחקה הבא היה רק באליפות ארצות הברית הפתוחה שם הפסידה בסיבוב הראשון למריון ברטולי.
בסיאול הגיעה עד שמינית הגמר ושם הפסידה ליקטרינה מקרובה.
בטוקיו גם הגיעה עד שמינית הגמר אך שם ציפתה לה המדורגת 3 בעולם, אגניישקה רדוונסקה שניצחה אותה 6-3 6-4. היא סיימה את השנה בטורניר אוסקה ביפן שם הגיעה עד רבע הגמר והפסידה לסמנתה סטוסור.
היא שוב פתחה את העונה באוקלנד שם הגיעה עד חצי הגמר והפסידה למדורגת 1 בטורניר, אגניישקה רדוונסקה בתוצאה 7-6 7-6. באוסטרליה השיגה את תוצאתה הטובה ביותר בזמן זה כשהגיעה עד הסיבוב השלישי שם אפילו הצליחה לנצח מערכה מול ויקטוריה אזרנקה שהמשיכה וזכתה בטורניר.
בממפיס הגיעה עד רבע הגמר ושם הפסידה למרינה ארקוביץ' שהמשיכה וזכתה בטורניר.
באינדיאן וולס ניצחה את בת'אני מאתק סנדס ואת סו ווי סייה לפני שהפסידה לאורסולה רדוונסקה.
במיאמי הגיעה עד הסיבוב השני והפסידה לקרלה סוארס נבארו.
בעונת החימר לא הצליחה ברוב תחרויות ההכנה לרולאן גארוס חוץ מהגעתה לחצי גמר טורניר בריסל.
המפטון הפתיעה כשדווקא לאחר עונת החימר הלא מוצלחת שלה השיגה באליפות צרפת הפתוחה את הישגה הגדול בקריירה והגיעה עד שמינית הגמר.
בסיבוב הראשון ניצחה את לוסי ספרובה 9-7 3-6 7-6, בסיבוב השני ניצחה את אנה שמידלובה 6-2 7-5, בסיבוב השלישי הדהימה כשניצחה את המדורגת 7 בעולם שהגיעה עד חצי הגמר בשנה שלפני כן, פטרה קביטובה והתוצאה מפתיעה עוד יותר, 7-6 6-1. בשמינית הגמר הפסידה המפטון לילנה יאנקוביץ'.
המפטון פתחה את עונת הדשא בטורניר בירגינהאם.
לאחר שניצחה בסיבוב הראשון סו ווי סייה הפסידה בסיבוב השני למדיסון קיס.
בטורניר הבא השיגה את הישגה הגדול בקריירה לאותה העת.
היא שיחקה בטורניר איסטבורן וצלחה את המוקדמות, הדהימה כשניצחה בסיבוב הראשון את המדורגת 1 בטורניר ו-3 בעולם, אגניישקה רדוונסקה.
בסיבוב השני ניצחה את סו ווי סייה.
ברבע הגמר ניצחה את לוסי ספרובה.
בחצי הגמר חוללה סנסציה פעם נוספת כשניצחה את המדורגת 8 בעולם, קרוליין ווזניאקי.
בווימבלדון הפסידה כבר בסיבוב הראשון לסלואן סטיבנס שהמשיכה עד רבע הגמר.
המפטון שיחקה בטורניר סטנפורד והגיעה עד חצי הגמר שם הפסידה לאגניישקה רדוונסקה.
בטורונטו וסינסינטי לא הצליחה כשהפסידה בסיבוב הראשון והשני (בהתאמה) ובאליפות ארצות הברית הפתוחה רשמה הישג מרשים כשהגיעה עד הסיבוב השלישי שם הפסידה לסלואן סטיבנס.
מאמנה של המפטון הוא טורי האן.
ג'יימי לורן אלכסנדר היא שחקנית אמריקאית.
מוכרת בזכות תפקידיה בתור סיף בסרטים "תור", "תור: העולם האפל", בתור ג'סי הולנדר בסדרה "קייל XY" ובתפקידה בסדרה "שטח מת".
נולדה בשם ג'יימי לורן טארבוש (Jaimie Lauren Tarbush) בגרינוויל, קרוליינה הדרומית שבארצות הברית.
היא עברה להתגורר בגרייפויין שבטקסס בהיותה בת 4. היא הבת היחידה מתוך חמישה ילדים.
שנה וחצי לאחר שסיימה את לימודיה בתיכון עברה להתגורר בלוס אנג'לס כדי לקדם קריירת משחק.
בשנת 2005, הופיעה לראשונה בתפקיד אורח בסדרת הסיטקום "פילדלפיה זורחת" בעונתה הראשונה, בתפקיד תמי.
בשנת 2006 המשיכה את דרכה כשחקנית בתפקידים זניחים במותחן "הצד האחר" ובסרטי האימה "תחנת עצירה" בהפקת דניאל מייריק ו"אדמה קדושה"
היא התגלתה בשנת 2007 בסדרת הדרמה המדע בדיונית "קייל XY" בה הופיעה בתפקיד הצעירה ג'סי הולנדר המתחברת לנער קייל (מאט דאלאס).
על תפקידה הייתה מועמדת לפרס סאטורן לשחקנית המשנה הטובה ביותר בסדרת טלוויזיה.
ב-2009, התארחה בסדרות "בונז" ו"CSI: מיאמי", והשתתף בקליפ לשיר "Save You" של הזמר מת'יו פרימן ג'ונס.
ב-2010, הופיעה בסרט "על אהבה וסמים אחרים".
בשנת 2011 הופיעה אלכסנדר בתפקיד משני בסרט גיבורי-העל "תור" בבימויו של קנת בראנה.
הסרט היה לשובר קופות מצליח ואלכסנדר זכתה להערכה רבה על תפקידה בתור הלוחמת האסגרדית סיף.
באותה שנה היא התארחה בסדרות "פרשיות סמויות" ו"האחות ג'קי".
בשנת 2013 חזרה אלכסנדר על תפקיד סיף בשובר בקופות "תור: העולם האפל" והשתתפה בסרט הפעולה "עומד אחרון" בתפקיד השוטרת שרה טורנס.
בשנת 2015 החלה לשחק בתפקיד הראשי של ג'יין דו / רמי בריגס בסדרת הטלוויזיה "שטח מת" ברשת NBC, על אישה שנמצאה בתוך מזוודה שהונחה בכיכר טיימס, בניו יורק, וכל גופה מקועקע.
אלכסנדר שבה עם תפקידה לעונות הבאות שחודשו, וב-2020 עלתה העונה החמישית והאחרונה של הסדרה.
בשנת 2012, החלה אלכסנדר לצאת עם השחקן פיטר פצ'ינלי, אותו הכירה על הסט של הסרט "לוסיז".
השניים התארסו במרץ 2015, אך הודיעו על ביטול אירוסיהם בפברואר 2016.
בשנת 2012, אלכסנדר ספגה חבלות קשות כאשר החליקה מעל גרם מדרגות מתכתיות במהלך בוקר גשום על הסט של "תור: העולם האפל".
הנפילה גרמה לה לשבירת דיסק בין-חולייתי בעמוד השדרה וסדקה 11 חוליות, כמו גם לנתק את כתפה השמאלית ולקרוע את השרירים המעוינים.
החבלות הוציאו אותה מהצילומים במשך חודש.
במרץ 2018, אושפזה אלכסנדר בבית החולים ועברה ניתוח לאחר שהתוספתן נקרע לה בהמשך היא התאוששה.
+שנהסרטתפקידהערות2004Squirrel Trapשרה2006Rest Stopניקול קאראוהצד האחרהאנה תומפסון2007אדמה קדושהליז צ'אמברס2010על אהבה וסמים אחריםקרולללא קרדיט2011תורסיף2012לוסיזלוסי אטווד2013עומד אחרוןשרה טורנסצומת מסוכןטיילור דולןסוואנהלוסי סטאבסתור: העולם האפלסיף2016Broken Vowsטארה בלום2018שדות לונדוןהופ קלינץ'2022נראתה לאחרונה בחייםליסה ספאןתור: אהבה ורעםסיףThe Minute You Wake Up Deadדליין מור
ג'יימס "ג'יימי" דורנן הוא שחקן, דוגמן ומוזיקאי צפון אירי.
מוכר בתור שריף גראהם קורדון בסדרת הטלוויזיה "עד עצם היום הזה" ולאחר מכן בתפקידו ככריסטיאן גריי בסרט "חמישים גוונים של אפור" ובסרטי ההמשך "חמישים גוונים של אופל" ו"חמישים גוונים של שחרור".
דורנן נולד בהוליווד שבצפון אירלנד, וגדל בשכונת הפרוורים של בלפסט ולו שתי אחיות גדולות; ליסה, שעובדת בדיסני בלונדון, וג'סיקה, מעצבת אופנה.
אביו של דורנן, ג'ים, הוא מיילד וגינקולוג ואילו אמו של דורנן, לורנה, נפטרה מסרטן כאשר היה בן 16. בתיכון שיחק רוגבי ולמד בחוג דרמה.
לאחר מכן למד באוניברסיטת טיסייד במחלקת הדרמה אך פרש טרם סיום הלימודים ועבר ללונדון כדי להשיג קריירת משחק.
דורנן היה חבר בלהקת הפולק "Sons of Jim" עד לפירוקה בשנת 2008. הלהקה הופיעה בתור מופע חימום לזמרת הסקוטית קיי.טי.
בשנת 2003, דורנן דגמן עבור אברקרומבי אנד פיץ' ובהמשך דגמן לבית האופנה קלווין קליין לצדן של דוגמניות כמו קייט מוס ואווה מנדז.
כמו כן דגמן עבור מותגי אופנה כמו אקווה סקוטום, כריסטיאן דיור, הוגו בוס, בננה ריפבליק, ארמנגילדו זנגה וארמני.
בשנת 2006 שיחק בסרטה של הבמאית סופיה קופולה, "מארי אנטואנט" לצדה של השחקנית קירסטן דנסט.
בשנת 2011 שיחק בשמונה פרקים בסדרה "עד עצם היום הזה".
ב-2013 החל לשחק בסדרה "The Fall".
ב-2014 שיחק תפקיד ראשי בסרט "לעוף הביתה".
ב-23 באוקטובר 2013 פורסם כי דורנן יגלם את דמותו של כריסטיאן גריי בסרט "חמישים גוונים של אפור" במקום השחקן צ'ארלי האנם.
הסרט יצא לאקרנים ב-13 בפברואר 2015.
בשנת 2016 שיחק בסרט המלחמה "מצור ג'דוטוויל" אודות הקרבות בקטנגה.
בשנת 2017 שב לגלם את דמותו של כריסטיאן גריי בסרט ההמשך "חמישים גוונים של אופל" אשר ממשיך מאותה נקודה בה הסרט הראשון הסתיים.
בסרט כיכבו לצידו דקוטה ג'ונסון וקים בייסינגר.
ב-2018 שיחק בדרמת הטלוויזיה של HBO, "ארוחת ערב עם הרווה", לצד פיטר דינקלג' ואנדי גרסיה.
בשנת 2023 שיחק בתפקיד הראשי, לצד גל גדות, בסרט של נטפליקס "לב של אבן", בתור פארקר.
בשנים 2003–2005 ניהל דורנן מערכת יחסים עם השחקנית קירה נייטלי.
ב-27 באפריל 2013, לאחר שלוש שנות זוגיות נישא לשחקנית אמיליה וורנר (אנג') באחוזה בסאמרסט.
דורנן הוא אתאיסט מוצהר, ומחשיב את עצמו כאירי.
שנהסדרהתפקידהערות2011–2013עד עצם היום הזהשריף גרהאם המברט9 פרקים2013–2016החטא הקדמוןפול ספקטור17 פרקים2014עולמות חדשיםאבי גופימיני סדרה2018ארוחת ערב עם הרווהדני טייטסרט טלוויזיה של HBOאהבה, מוות וציפורי שירליאם וורדמיני סדרה2022–הווההתייר התייר / אליוט סטנליתפקיד ראשי (2 עונות); 12 פרקיםTBA12 12 12סדרה עתידית של אפל TV פלוס
ג'יימי באביט היא במאית קולנוע וטלוויזיה אמריקאית.
הייתה מועמדת לחמישה פרס אמי, שתיים על עבודתה כבמאית ושלושה נוספים בתור מפיקה.
ג'יימי נולדה בשייקר הייטס, אוהיו.
היא גדלה בקליבלנד עם אביה, שהיה עורך דין ופרופסור למשפטים, ואמה, שניהלה תוכנית לטיפול בנוער המכור לסמים ולאלכוהול, לפני שנפטרה בשנת 2006. התוכנית נקראה "כיוון חדש" (New Directions) והיוותה השראה למחנה ההמרה הבדיוני "כיוון נכון" (True Directions) בסרטה של ג'יימי "יחידה במינה".
ג'יימי החלה לשחק בתיאטרון הקהילתי של קליבלנד בגיל שבע, ובהמשך עסקה בהפקה ובתאורה.
היא למדה לתואר ראשון בלימודים אפריקאיים במכללת ברנרד במנהטן, ניו יורק, ולאחר שסיימה את לימודיה ב-1993, החלה לקחת קורסים בקולנוע באוניברסיטת ניו יורק במהלך חופשות הקיץ.
לאחר שסיימה את לימודיה במכללת ברנרד בשנת 1993, החלה באביט לעבוד בתפקידים שונים בתעשיית הקולנוע.
בתחילה כעוזרת של מרטין סקורסזה בסרטו עידן התמימות.
לאחר מכן עבדה כמתמחה עם הבמאי ג'ון סיילס על סרטו The Secret of Roan Inish, שם הכירה את קרין קוזאמה ויסמין קוזביק, יוצרות סרטים שהיוו לה השראה.
בהמשך עבדה כמנהלת תסריט בסרט "אילו הקירות יכלו לדבר", שם הכירה את בת זוגה לעתיד, אנדראה ספרלינג.
בשנת 1996, עבדה ג'יימי כמנהלת תסריט בסרטו של דייוויד פינצ'ר, "המשחק".
ביוני 2014 באביט ביקרה בישראל כאורחת של הפסטיבל הבינלאומי לקולנוע גאה, הקרינה סרטים, העבירה סדנת אמן וקיבלה פרס הוקרה.
בשנת 1996 ביימה ג'יימי את סרטה הקצר הראשון Frog Crossing, סרט קומדיה העוסק בפעילים למען זכויות בעלי חיים המגינים על קבוצת צפרדעים המקפצות על כביש ראשי, יחד עם הבמאי ארי גולד.
בשנת 1999 ביימה את הסרט הקצר "יפהפיות נרדמות", בסיועו של דייוויד פיצ'ר.
הסרט הוקרן בהקרנת בכורה בפסטיבל סאנדנס בשנת 1995. סרטה הקצר הבא, "תקועה", הוקרן גם הוא לראשונה בפסטיבל סאנדנס בשנת 2002.
בשנת 1999 ביימה ג'יימי את הסרט באורך מלא הראשון שלה, יחידה במינה (But I'm a Cheerleader) בכיכובן של נטשה ליון וקליאה דובאל.
הסרט היה קומדיה רומנטית על מעודדת תיכוניסטית שנשלחת למחנה המרה כיון שהוריה חושדים שהיא לסבית.
ג'יימי קיבלה את ההשראה לסרט מכתבה שקראה על אדם שנשלח למחנה דומה.
ג'יימי הופיעה בסרט התיעודי This Film Is Not Yet Rated ודיברה על הסרט ועל מאבקה נגד הגבלתו לצפייה מגיל 18 ומעלה.
בשנת 2000, זכה הסרט בפרס חביב הקהל ובפרס ועדת השופטים בפסטיבל הבינלאומי לסרטי נשים בקריטיי.
הסרט זכה לאהדה רבה בקרב מבקרים ומבקרות והפך בהמשך לסרט קאלט.
סרטה השני, "השקט", היה מותחן בכיכובן של אלישה קאת'ברט וקמילה בל שיצא בשנת 2005. הסרט עוסק בנערה חרשת שנשלחת לגור עם סנדקיה ומגלה סודות אפלים על משפחתם.
סרטה הבא היה הקומדיה אגודת איטי ביטי טיטי (אגודת שטוחות החזה), ויצא לאקרנים בשנת 2007. הסרט הופק על ידי חברת POWER UP, וכיכבה בו מלאני דיאז.
הסרט עוקב אחר נערה המצטרפת לקבוצת פמיניסטיות רדיקליות.
הוא קיבל בעיקר ביקורות שליליות, אבל היה מועמד לפרס טדי בפסטיבל הסרטים הבין-לאומי בברלין וזכה בפרס ועדת השופטים בפטיבל South by Southwest בשנת 2007.
באביט הפיקה וביימה פרקים של מספר סדרות טלוויזיה, לרבות פופולרית, בנות גילמור, מלקולם באמצע, ארצות הברית של טרה, ניפ/טאק, ישנן בנות, המופע של ברני מק, גדולה מהחיים, בטי המכוערת וזהות בדויה.
עבודתה בטלוויזיה מאפשרת לה להתפרנס בזמן שהיא משיגה את מטרותיה בתחום יצרת הסרטים.
באביט מתגוררת כיום בלוס אנג'לס.
יש לה שתי בנות, פינלי וריידר, עם בת זוגה לשעבר, המפיקה אנדריאה ספרלינג (אנ').
גם תסריטאיתיחידה במינהגם תסריטאית2001Stuckסרט קצר2004A Memoir to My Former Selfסרט קצר2005השקט (אנ')2007אגודת איטי ביטי טיטיגם תסריטאית2012Breaking the Girls2013Made in Clevelandהפרק: "Fucking Cleveland"2015פרזנו (אנ')2020חיה בסרט (אנ')
+שנהסדרההערות1999לא לבושה5 פרקים1999–2001צעירים לנצח11 פרקים
גם מפיקה בפועל (11 פרקים)2010מקום טוב באמצע3 פרקיםשקרניות קטנותפרק: "The Perfect Storm"הסנגוריםפרק: "Nevada v.
Rodgers"Giganticפרק: "All In"2010–2011טרה4 פרקים2011מיסטר סאנשייןפרק: "Cohen and Donovan"אהבה נושכתפרק: "Boys to Men"2012נקמהפרק: "Duress"אמילי אוונספרק: "Emily and...
גם מפיקה בפועל (13 פרקים)Looking3 פרקים2014–2017בנות4 פרקים2015–2016הכריש2 פרקים2015–2017ברוקלין תשע-תשע2 פרקים2016סופרגירלפרק: "Childish Things"גירושיםפרק: "Christmas"2016–2018עמק הסיליקון8 פרקים
גם מפיקה בפועל (18 פרקים)2017פילדלפיה זורחת3 פרקיםגירלבוס3 פרקיםהאורווילפרק: "Cupid's Dagger"Ghostedפרק: "Sam"2018דיאטת סנטה קלריטהפרק: "Subspicous Objects"Sorry for Your Lossפרק: "I Want A Party"גברת מייזל המופלאה2 פרקים2019בובה רוסית3 פרקיםFirst Wives Clubפרק: "Pilot"2020Awkwafina Is Nora from Queens2 פרקים2021–2023רק רוצחים בבניין7 פרקים
גם מפיקה בפועל (10 פרקים)2022ליגה משלהן3 פרקים
גם מפיקה בפועל (8 פרקים)2024ליידי ג'יין שלי (אנ')5 פרקים
גם מפיקה בפועל (8 פרקים)
ג'יימי-לי קריוויץ היא זמרת ופעילה גרמנית.
היא עלתה לגדולה אחרי הזכייה בעונה החמישית של the voice גרמניה.
ב -12 בינואר 2016, ג'יימי הוכרזה כאחד מעשרת המועמדים הסופיים עבור ייצוג גרמניה באירוויזיון .
וב -25 בפברואר 2016, היא נבחרה לייצג את גרמניה בתחרות האירוויזיון 2016 בסטוקהולם, שוודיה, עם סינגל הבכורה שלה, "Ghost", איתו סיימה במקום ה-26 (והאחרון) בגמר התחרות עם 11 נקודות בלבד - 10 נקודות מהקהל ונקודה אחת מהשופטים.
בשנת 2013, בהיותה בת 14, אימצה אורח חיים טבעוני.
בשנת 2016, השתתפה בקמפיין של PETA לקידום אורח חיים זה.
ג'יילן אנתוני רוז הוא כדורסלן עבר אמריקאי ששיחק במשך 13 עונות בליגת ה-NBA.
רוז, שהוא שמאלי, נודע כשחקן מגוון המסוגל לשחק במידה שווה בעמדות הרכז, הקלע והסמול פורוורד הודות לגובהו (2.03 מטרים) ויכולות המסירה שלו.
ממוצעיו לאורך הקריירה הם 14.3 נקודות, 3.5 ריבאונדים ו-3.8 אסיסטים למשחק.
רוז נולד וגדל בעיר דטרויט שבמישיגן.
אביו הביולוגי, ג'ימי ווקר, נבחר בבחירה הראשונה של דראפט ה-NBA לשנת 1967, והשתתף פעמיים במשחק האולסטאר של ה-NBA, בעונות ו-.
עם זאת, ווקר עזב את אימו של רוז בטרם נולד, ולא לקח חלק בגידולו.
ווקר ורוז מעולם לא נפגשו באופן אישי, ושוחחו מספר פעמים בטלפון, בשנת 2000.
כשחקן קבוצת הכדורסל של "תיכון סאות'וסטרן" בדטרויט, שיתף רוז פעולה עם שחקני ה-NBA לעתיד וושון לנרד והווארד איזלי.
לאחר לימודיו התיכוניים עבר לאוניברסיטת מישיגן, בה היה חלק מה-"Fab Five" (קיצור של "Fabulous Five", חמשת המופלאים) - חמישה שהרכיבו את החמישייה הפותחת של מישיגן והובילו אותה לשתי הופעות רצופות בגמר אליפות המכללות.
חברי החמישייה היו רוז, כריס ובר, ג'וואן הווארד, ריי ג'קסון וג'ימי קינג.
בעונת הפרשמן שלהם, 1991/1992, הפסידה מישיגן בגמר הטורניר לאוניברסיטת דיוק בה שיחקו כריסטיאן לייטנר וגרנט היל בתוצאה 51–71, ובעונה הבאה הפסידו בגמר לאוניברסיטת קרוליינה הצפונית בתוצאה 71–77. בשתי עונות אלו קלע רוז ממוצעים של 17.6 ו-15.4 נקודות למשחק, בהתאמה.
בעונתו השלישית והאחרונה במישיגן, לאחר עזיבתו של ובר ל-NBA, הוביל רוז את קלעי קבוצתו עם 19.9 נקודות למשחק והוליך אותה לשלב "שמונה הגדולות" בטורניר ה-NCAA.
בסיום אותה עונה הודיע כי החליט לוותר על שנתו האחרונה באוניברסיטה, ולהירשם לדראפט ה-NBA יחד עם ג'וואן הווארד.
בחקירה ממושכת שהחלה בשנת 1996, נחשפה פרשת העלמת מס בו היו מעורבים מספר שחקנים מאוניברסיטת מישיגן, בהם כריס ובר.
בעקבות המקרה הוטלו על הקבוצה מספר סנקציות בשנת 2002, בהן ביטול כל הישגי הקבוצה החל מפיינל פור המכללות ב-1992 ועד לסיום עונת 1992/1993, וכן כל ההישגים בין 1995 ל-1999. ג'יילן רוז עצמו לא היה בין הנאשמים בפרשה.
רוז נבחר בבחירה ה-13 של דראפט ה-NBA לשנת 1994 על ידי קבוצת דנוור נאגטס.
בעונת הרוקי שלו קלע רוז 8.2 נקודות בממוצע למשחק, בעיקר כשחקן ספסל, ונבחר לחמישיית הרוקיז השנייה של העונה.
בסיום עונתו השנייה נשלח בטרייד לאינדיאנה פייסרס, ובשלוש עונותיו הראשונות בקבוצה קלע כ-9.1 נקודות למשחק, כמחליפם של רג'י מילר, כריס מאלין ודריק מקי בעמדות הקלע והסמול פורוורד.
בעונת הוכנס רוז לחמישייה הפותחת, ורשם עונת שיא עם 18.2 נקודות, 4.8 ריבאונדים ו-4.0 אסיסטים למשחק שזיכו אותו בתואר השחקן המשתפר של העונה.
באותה עונה העפילו הפייסרס לגמר ה-NBA, לראשונה בתולדות הקבוצה, שם התמודדו מול לוס אנג'לס לייקרס של שאקיל אוניל וקובי בראיינט.
בסדרת הגמר קלע רוז 23.0 נקודות למשחק, אך קבוצתו הפסידה בתוצאה 4-2.
בעונה וחצי הבאות באינדיאנה המשיך להציג יכולת גבוהה עם כ-19.7 נקודות למשחק, ובמהלך עונת הועבר לשיקגו בולס בטרייד ששלח לפייסרס את בראד מילר ורון ארטסט.
בתקופתו בשיקגו הפך לכוכב הקבוצה, כשקלע 21.4 נקודות בממוצע למשחק, אך הבולס הציגו יכולת חלשה ולא העפילו לפלייאוף ה-NBA.
כחודש לאחר תחילת עונת נשלח בטרייד לטורונטו ראפטורס, יחד עם דונייל מרשל, בתמורה לחבילה שכללה את אנטוניו דייוויס.
בטורונטו תופקד בעיקר בעמדת הרכז, והיה אחד השחקנים המובילים בקבוצה, לצד וינס קרטר וכריס בוש, כשקלע 16.2 נקודות למשחק.
ב-22 בינואר 2006 לקח חלק במשחק בו קלע קובי בראיינט 81 נקודות, ובחלקים רבים מהמשחק תופקד כשומר שלו.
באמצע עונת הועבר בטרייד לניו יורק ניקס, שוב בתמורה לאנטוניו דייוויס.
ב-26 משחקיו בניו יורק קלע 12.7 נקודות למשחק, ובסיום העונה שוחרר מהקבוצה.
בעונתו האחרונה בקריירה, , שיחק עבור פיניקס סאנס, בה שימש כשחקן ספסל שולי וקלע 3.7 נקודות בממוצע למשחק.
בעת פרישתו ב-2007 החל רוז לשמש כפרשן בתוכנית הספורט "SportsCenter", ומאז שנת 2012 משתתף באולפן "NBA Countdown", המשודר ברשתות ESPN ו-ABC לפני משחקי NBA.
בשנת 2023 ביצע הופעת אורח בסדרת הפשע "BMF" ברשת Starz בדמותו של טאריק.
ג'יימי בת' גרץ היא שחקנית קולנוע וטלוויזיה יהודייה-אמריקאית.
גרץ נולדה בשיקגו למשפחה יהודית-קונסרבטיבית ולמדה בסטודיו למשחק בניו יורק.
בשנת 1981 שיחקה לראשונה בתפקידים קטנים בסרטים "בכיוון הנכון" לצד גארי קולמן, ו"אהבת בוסר", של הבמאי פרנקו זפירלי.
בשנת 1982 החל לגלם את הדמות הראשית של מאפי טפרמן לצידה של שרה ג'סיקה פרקר בסדרה "המרובעים", ששודרה ב-CBS.
בשנת 1983 קיבלה תפקיד אורח בסדרה "על טעם ועל ריח".
בשנת 1985 קיבלה את תפקידה המשמעותי הראשון בסרט הנעורים "מיסצ'יפ" לצידה של קלי פרסטון.
בשנת 1986 שיחקה לצד קווין בייקון ולורנס פישבורן בסרט "קוויקסילבר".
בשנת 1987 שיחקה בתפקיד הערפדית סטאר בסרט הקומדיה והאימה של ג'ואל שומאכר "נשיכות קטנות".
בשנת 1989 שיחקה בסרט הפשע "עריקים" בכיכובו של קיפר סאת'רלנד.
בשנת 1990 שיחקה בקומדיה "בגידה נעימה" לצדה של קירסטי אלי.
בשנת 1992 שיחקה בסרט "ג'רזי גירל".
בשנת 1994 היא שיחקה בפרק של הסדרה "סיינפלד", ובסרט הטלוויזיה "זה לא יכול להיות אהבה" לצדה של קתרין הפבורן.
בשנת 2001 כיכבה בסרט הדרמה העצמאי "Lip Service".
בשנת 2000 היא שיחקה במספר פרקים של "אלי מקביל" כמושא אהבתו של ג'ון קייג', היא הייתה אחת המועמדות לתפקיד רייצ'ל בקומדיית המצבים "חברים".
בשנת 2006 שיחקה בקומדיה "ראש בראש עם משפחת שטיין" לצד ג'רמי פיבן.
בשנת 2009 היא השתתפה בתפקיד אורח בסדרה הדרמה "הפמליה" של רשת HBO.
מאז 1988 היא נשואה למיליארדר האמריקאי-יהודי אנתוני "טוני" רסלר, ולהם שלושה בנים.
ג'יימי גלובר הוא שחקן אנגלי.
גלובר שיחק בתפקיד אנדרו טרנמן בסדרת הדרמה "דרך ווטרלו" של ערוץ BBC One, וכיכב בתפקיד רוג'ר טרמפלמיין בקומדיה "Noises Off" מאת מייקל פריין בתיאטרון נובלו בשנת 2012.
גלובר נולד וגדל בפרוור ברנס שבלונדון.
הוא בנם של השחקנים ג'וליאן גלובר ואיילה בלייר.
הוא למד בביתה הספר פרנשהם הייטס בעיר פרנהם שבמחוז סארי, ואת הכשרתו המקצועית רכש בבית הספר "Central School of Speech and Drama".
הופעת הבכורה של גלובר הייתה באופרת הסבון "Jupiter Moon".
תפקידים נוספים שלו בטלוויזיה היו בסיטקום "Birds of a Feather", בסדרה "חדר מיון", בסרט הטלוויזיה "יוסף", בסדרות "תחבולות חדשות", "רציחות במידסומר" ו"משפט ועונש".
גלובר גילם את סגן המנהל בדרמת בית הספר "דרך ווטרלו" של ה-BBC, לצדם של ג'ייסון מרלס ואנג'לה גריפין.
הוא שיחק בעונה הראשונה והשנייה, וחזר להופיע למשך זמן קצר גם בעונה הרביעית.
בתיאטרון הופיע גלובר לראשונה בגיל שמונה בתפקיד מרסיוס הצעיר בהפקה של המחזה "קוריולנוס" בסטרטפורד.
הוא המשיך להופיע במספר הפקות ובסרטים, אבל הוריו הקפידו שלא יהפוך ל"ילד שחקן", והעדיפו שיחליט בעצמו על הקריירה שלו כשיהיה מוכן.
בתיאטרון הופיע גלובר במחזות "אדוארד השלישי", "הנרי החמישי" (עם להקת פרופלר), "The Chalk Garden", "ביבר הזכוכית", "גן הדובדבנים" וב"סוף טוב הכול טוב" לצדה של ג'ודי דנץ'.
גלובר השתתף במחזה "המלט" שהוצג בנוריץ' פלייהאוס לצדם של הוריו, כשג'וליאן גלובר גם ביים את ההצגה.
בינואר 2017 הופיע גלובר בקומדיה הצרפתית לצדם של נייג'ל הרמן, שרה הדלנד, ריי קולטהרד ואוליביה פולט בתיאטרון הרפרטוארי של ברמינגהאם.
גלובר הצטרף לצוות שחקני ההצגה "הארי פוטר והילד המקולל" שתועלה בתיאטרון פאלאס בלונדון החל מ-24 במאי 2017. הוא מגלם את הארי פוטר.
גלובר היה קריין בתוכניות דוקומנטריות, בסרטוני פרסומת, ספרי שמע ובמשחקי מחשב.
הוא הופיע ביקום של מלחמת הכוכבים בתפקידי דיבוב שונים; הוא גילם את גנרל מקסימיליאן וירס ב-"Star Wars: Battlefront II" והחליף את אביו ששיחק באותו תפקיד ב"מלחמת הכוכבים - פרק 5: האימפריה מכה שנית".
גלובר חזר וגילם את וירס ב-"Star Wars: Empire at War".
גלובר ביים הפקות סטודנטים ב-RADA.
עבודתו הראשונה כבמאי הייתה ב-2008 בהפקה של המחזה "מידה כנגד מידה" עם להקת תיאטרון אמבסדור.
לגלובר ולבת זוגו השחקנית סשה בכר יש שתי בנות, אדי ואווה.
המשפחה מתגוררת בבריקסטון שבדרום לונדון.
כשלמד בבית הספר "Central School of Speech and Drama" הכיר גלובר את השחקן פיליפ גלניסטר והם היו שותפים לדירה.
שנה שם שם באנגלית תפקיד הערות 1993 עידן הבגידה Age of Treason דומיטיאן Closing Numbers פיט 1998 The Whisper סרט קצר 1999 The Reef אוון לית' 2006 These Foolish Things אווררד
ג'יימי אנדרסון היא גולשת שלג אמריקאית, פעמיים ברציפות האלופה האולימפית בסלופסטייל (סוצ'י 2014 ופיונגצ'אנג 2018), זוכת מדליית כסף אולימפית בביג אייר (פיונגצ'אנג 2018) ובעלת שמונה מדליות זהב ממשחקי האקסטרים חורף.
אנדרסון נולדה בסאות' לייק טאו שבקליפורניה, החמישית מבין שמונה ילדים.
בגיל עשר החלה להתחרות בגלישת שלג.
ב-2006 הייתה המתחרה הצעירה ביותר לזכות במדליה במשחקי האקסטרים חורף, כשסיימה שלישית בתחרות הסלופסטייל.
מאז זכתה סך הכל ב-15 מדליות, מהן שבע זהב, חמש כסף ושלוש ארד.
באולימפיאדת סוצ'י (2014) זכתה במדליית זהב בתחרות הסלופטייל, היא הגנה על תוארה באולימפיאדת פיונגצ'אנג (2018).
לכך הוסיפה גם זכייה במדליית כסף בפיונגצ'אנג בתחרות הביג אייר.
באולימפיאדת בייג'ינג (2022) סיימה במקום התשיעי בגמר תחרות הסלופסטייל.
לאורך השנים עברה מספר פציעות, ב-2009 התרסקה במהלך אימון, היא סבלה מקרע בטחול ואיבדה שני שלישים ממנו.
לאחר אולימפיאדת פיונגצ'אנג השתתפה בתוכנית "רוקדים עם כוכבים".
ג'יילן ריינולדס הוא כדורסלן אמריקאי, המשחק בעמדת הסנטר באוניקס קאזאן.
ריינולדס נולד בדטרויט, למד בתיכון בניו המפשייר ושיחק ארבע שנים באוניברסיטת זייבייר .
אף על פי שקיבל מלגה מהמכללה, הוא לא שיחק כדורסל בשנתיים הראשונות שלו מכיוון שלא הצליח לעמוד במשימות האקדמיות שכל שחקן חייב לבצע.
בתקופתו במכללה קלע ריינולדס בממוצע של קצת פחות מ-10 נקודות ו-6 ריבאונדים.
לאחר שבשנת 2016 לא נבחר בדראפט, חתם ריינולדס על חוזה מקצועני ראשון במדי רקנאטי מהליגה השנייה באיטליה והרשים עם 18.2 נקודות ו-7.9 ריבאונדים בממוצע למשחק.
בינואר 2017 עבר לרג'יו אמיליה מהליגה האיטלקית הבכירה.
הוא הוביל קבוצה שנחשבה בינונית להישג גדול של עלייה לחצי גמר היורוקאפ.
במאי 2018 עבר לברצלונה לשלהי העונה והספיק לשחק רק שני משחקים.
חודשיים לאחר מכן חתם ריינולדס בזניט סנקט פטרבורג.
ריינולדס היה השחקן בעל המדד הגבוה ביותר בקבוצה ביורוקאפ וגם בליגת ה-VTB, כאשר בליגת ה-VTB קלע 16.6 נקודות ולקח 7.9 ריבאונדים, ביורוקאפ קלע 13.8 נקודות ולקח 8.1 ריבאונדים.
הוא הגיע עם הקבוצה להישג של עליה לחצי גמר ליגת ה-VTB שם הפסידה 0:3 לצסק"א מוסקבה כששלושת המשחקים היו צמודים.
בקיץ 2019 הצטרף לז'ג'יאנג ליונס מהליגה הסינית, שם שיתף פעולה יחד עם ארון ג'קסון וקלע 13.8 נק', 10 ריב', 2.2 אסיסטים ו-2.2 חטיפות בממוצע למשחק.
לאחר מכן שיחק בסטוקטון קינגס, קבוצת בליגת הפיתוח של ה-NBA, וקלע בממוצע של 8.4 נק' ו-6.1 ריבאונדים.
ב-28 בדצמבר 2019 חתם במכבי תל אביב.
ב-30 ביולי 2020 חתם לעונה אחת בבאיירן מינכן מליגת העל הגרמנית.
ב-24 ביוני 2021 חזר לקדנציה נוספת במכבי תל אביב, כאשר חתם לשנתיים עם אופציה לעונה נוספת.
ב-15 ביולי 2022 חתם ריינדולס באוניקס קאזאן.
ג'יימי דיימון הוא מיליארדר ואיש עסקים אמריקאי.
יו"ר ומנכ"ל חברת ג'יי פי מורגן צ'ייס, הגדולה מבין ארבעת הבנקים הגדולים בארצות הברית, והיה בעברו חבר דירקטוריון בבנק הפדרל ריזרב בניו יורק.
דיימון הוא אחד המנהלים הבודדים בבנק שהפכו למיליארדרים, בין היתר בזכות אחזקה של 485 מיליון דולר בארצות הברית במניות של הבנק.
הוא קיבל חבילת שכר של 23 מיליון דולר לשנת הכספים 2011, יותר מכל מנכ"ל בנק אחר בארצות הברית.
דיימון קיבל מענק של 20 מיליון דולר בגין עבודתו בשנת הכספים 2013, ומענק של 29.5 מיליון דולר בשנת 2017.
דיימון נולד בעיר ניו יורק, אחד משלושת בניהם של המהגרים היוונים תיאודור ותמיס דיימון, ולמד בבית הספר בראונינג.
סבו מצד אביו היה מהגר יווני ששינה את שם המשפחה מפפמדטריו לדיימון כדי לגרום לשם להישמע יותר צרפתי מיווני, ועבד כבנקאי בסמירנה (כיום איזמיר) ובאתונה.
לדיימון אח גדול, פיטר, ואח תאום, טד.
אביו וסבו של דיימון היו שניהם מתווכים בבנק להשקעות שירסון.
דיימון למד פסיכולוגיה וכלכלה באוניברסיטת טאפטס וסיים את התואר בהצטיינות.
באוניברסיטה דיימון כתב מאמר על מיזוגי שירסון ואמו שלחה את המאמר לבנקאי סנדי וייל ששכר את דיימון לעבוד בשירסון להכנת תקציבים בהפסקת קיץ אחת.
לאחר סיום לימודיו הוא עבד בייעוץ ניהולי במשך שנתיים לפני שנרשם לבית הספר למינהל עסקים באוניברסיטת הרווארד, יחד עם חברי כיתתו ג'ף אימלט, סטיב בורק, סטיבן מנדל וסת' קלרמן.
במהלך הקיץ בהרווארד הוא עבד בגולדמן זקס.
דיימון סיים את לימודיו בשנת 1982 וסיים תואר שני במנהל עסקים בבייקר סקולר.
לאחר סיום לימודיו בבית הספר למינהל עסקים בהרווארד, סנדי וייל שכנע אותו לדחות הצעות מגולדמן זקס, מורגן סטנלי וליהמן ברדרס ולהצטרף אליו כעוזר בחברת אמריקן אקספרס.
אף על פי שווייל לא יכול היה להציע משכורת דומה לזו של בנקי ההשקעות, וייל הבטיח לדיימון שיהיה לו "כיף".
אביו של דיימון, תיאודור דיימון, היה סגן נשיא בכיר באמריקן אקספרס.
סנדי וייל עזב את אמריקן אקספרס בשנת 1985 ודיימון הצטרף אליו.
השניים השתלטו אז על "Commercial Credit" – חברה למימון צרכנים, מחברת Control Data.
בגיל 30 כיהן דיימון כמנהל הכספים הראשי, ושינה את החברה מן הקצה אל הקצה.
באמצעות סדרה של מיזוגים ורכישות, בשנת 1998 הצליחו דיימון ווייל להקים קונצרן שירותים פיננסי גדול, בשם סיטיגרופ.
דיימון עזב את סיטיגרופ בנובמבר 1998, לאחר שהתבקש להתפטר על ידי וייל במהלך פגישת מנהלים בסוף השבוע של החברה.
השמועה הייתה אז כי דיימון ווייל התעמתו בשנת 1997 מפני שדיימון לא קידם את בתו של וייל, ג'סיקה מ.
ביבליוביץ', אף על פי שזה קרה כשנה לפני עזיבתו של דיימון.
אולם, לפחות מקור אחד אחר מצטט את בקשתו של דיימון לוייל להתייחס אליו כשווה בין שווים כסיבה האמיתית לפיטוריו.
ב"שיחה ליד האח" שנערכה ב-2005 באוניברסיטת שיקגו לעסקים ובראיונות של בית הספר לניהול של קלוג ב-2006, דיימון אישר כי וייל פיטר אותו.
מעבר לבנק ג'יי פי מורגן
במרץ 2000 הפך דיימון למנכ"ל "Bank One Corporation", הבנק החמישי בגודלו בארצות הברית.
כאשר רכשה ג'יי פי מורגן צ'ייס את Bank One ביולי 2004, דיימון הפך לנשיא ומנהל התפעול הראשי של החברה המשולבת.
ב־31 בדצמבר 2005, הוא מונה למנכ"ל חברת ג'יי פי מורגן וב־31 בדצמבר 2006, מונה ליו"ר ונשיא.
במרץ 2008 הוא היה חבר דירקטוריון בבנק הפדרל ריזרב בניו יורק.
תחת הנהגתו של דיימון, עם הרכישות במהלך כהונתו, הפך ג'יי.פי מורגן צ'ייס לבנק האמריקני המוביל בנכסים מקומיים המנוהלים, בשווי שוק, ובשווי מניות הנסחרות בפומבי.
בשנת 2009 נחשב דיימון לאחד מ"מנכ"לי TopGun" של ברנדן ווד אינטרנשיונל, סוכנות מייעצת.
ב־26 בספטמבר 2011, דיימון היה מעורב בחילופי דברים סוערים עם מארק קארני, מנהל בנק קנדה, בו דיימון אמר כי הוראות התקנות הפיננסיות הבינלאומיות של "בזל 3" מפלות בנקים אמריקאים והן "אנטי אמריקאיות".
ב־10 במאי 2012 יזמה ג'יי פי מורגן צ'ייס שיחת ועידת חירום שדיווחה על הפסד של לפחות 2 מיליארד דולר בעסקאות שדיימון אמר כי "נועדו לגדר את סיכוני האשראי הכולל של הבנק".
האסטרטגיה הייתה, במילותיו של דיימון, "פגומה, מורכבת, ביקורת גרועה, מבוצעת בצורה לא טובה ובקרה לא טובה".
הפרשה נחקרה על ידי הפדרל ריזרב, ה-SEC וה-FBI והשחקן המרכזי ברונו איקסיל תויג בכינוי הלווייתן הלונדוני.
דיימון העיר על חוק וולקר בינואר 2012: "חלק מכלל וולקר שהסכמתי איתו, שהוא אינו מסחר קנייני.
אולם עשיית שוק היא פונקציה חיונית.
והציבור צריך להכיר בכך שיש לנו את שוק ההון הרחב, העמוק ביותר והשקוף ביותר בעולם.
וחלק מכך נובע מכך שיש לנו עשיית שוק עצומה.
אם הכללים נכתבו כפי שיצאו במקור; אני חושד שהם ישונו, זה באמת היה מקשה להיות יצרנית שוק בארצות הברית." הוא כיהן כיו"ר הוועד המנהל של המועצה העסקית לשנים 2011 ו-2012.
ב־24 בינואר 2014 הוכרז כי דיימון יקבל 20 מיליון דולר עבור עבודתו בשנת 2013, שנה של רווחי שיא ומחיר מניות תחת הנהגתו של דיימון, למרות הפסדים משמעותיים באותה שנה עקב שערוריות ותשלומי קנסות.
המענק היה בעלייה של 74%, שכללה מניות מוגבלת בשווי של מעל 18 מיליון דולר.
זאת למרות ההסדר שנערך לאחרונה בסך 13 מיליארד דולר עם ממשלת ארצות הברית, ההסדר הגדול בהיסטוריה, בגלל מתן משכנתאות גרועות ונהלים שגויים במהלך המשבר הפיננסי.
פורבס דיווח כי בהצהרה בעקבות הידיעה על הפיצויים של דיימון אמר הבנק, "תחת הנהלת מר דיימון, החברה ביצרה את תשתיות הבקרה ואת תהליכיה וחיזקה כל אחד מעסקי המפתח שלה תוך שהיא ממשיכה להתמקד בחיזוק יכולות ההנהגה של החברה.
בנובמבר 2023 במהלך מלחמת חרבות ברזל והמשך הלחימה בין רוסיה לאוקראינה הזהיר דיימון מפני ההשלכות הכלכליות ואמר כי "העולם בפני התקופה המסוכנת זה עשורים"
כראש ג'יי.פי מורגן צ'ייס, דימון פיקח על העברת כספי 25 מיליארד דולר ממחלקת האוצר של ארצות הברית לבנק ב-28 באוקטובר 2008, במסגרת התוכנית Troubled Asset Relief (TARP).
זה היה הסכום החמישי בגודלו שהועבר תחת סעיף א של TARP כדי לסייע לנכסים בעייתיים הקשורים למשכנתאות למגורים.
דיווח נרחב פרסם כי ג'יי.פי מורגן צ'ייס היה במצב פיננסי טוב בהרבה מבנקים אחרים ולא היה זקוק לכספי TARP אולם קיבל את הכספים מכיוון שהממשלה לא רצתה להפריש רק לבנקים עם בעיות נזילות.
ג'יי.פי מורגן צ'ייס פרסמה בפברואר 2009 כי היא תשתמש בכוח הכספי שלה על בסיס הון כדי לרכוש עסקים חדשים.
בפברואר 2009 ממשלת ארצות הברית לא התקדמה באכיפת כוונת TARP לממן את ג'יי.פי מורגן צ'ייס בסכום של 25 מיליארד דולר.
נוכח חוסר הפעולה של הממשלה, צוטט דיימון במהלך השבוע של ה-1 בפברואר 2009 באומרו, ג'יי.פי מורגן צ'ייס היה ללא ספק הבריא מבין תשעת הבנקים הגדולים בארצות הברית ולא היה צריך לקחת כספי TARP.
על מנת לעודד בנקים קטנים יותר עם נכסים בעייתיים לקבל את הכסף הזה, לכאורה הכריח שר האוצר הנרי פולסון את המנכ"לים של תשעת הבנקים הגדולים לקבל את כספי ה-TARP בהתראה קצרה.
דיימון תורם בעיקר למפלגה הדמוקרטית.
במאי 2012 הוא תיאר את עצמו כ"בקושי דמוקרט" באומרו, לאחר שאובמה זכה בבחירות לנשיאות 2008, היו ספקולציות כי דיימון ישמש בממשל אובמה כמזכיר האוצר.
אובמה מינה בסופו של דבר את נשיא בנק הפדרל ריזרב בניו יורק, טימותי גייטנר.
בעקבות רכישת וושינגטון מוטואל על ידי ג'יי.פי מורגן צ'ייס, התייחס אובמה על הטיפול של דיימון בהתרסקות הנדל"ן, משבר האשראי וההתמוטטות הבנקאית שפגעו בתאגידים בפריסה ארצית, כולל מוסדות פיננסיים גדולים כמו בנק אוף אמריקה, סיטיבנק ווכוביה (שנרכשה אחר כך על ידי וולס פרגו).
דיימון קשר קשרים הדוקים עם אנשים מסוימים בבית הלבן של אובמה, כולל עם מנהל הבית הלבן לשעבר רם עמנואל.
דיימון היה אחד משלושה מנכ"לים - יחד עם לויד בלנקפיין וויקראם פאנדיט - עליו אמרו סוכנות הידיעות AP כי הייתה להם גישה ישירה לשר האוצר לשעבר טימוטי גייתנר.
עם זאת, לעיתים קרובות דיימון לא הסכים בפומבי עם חלק מהמדיניות של אובמה.
ב־15 במאי 2012, במהלך פרק של "התצוגה" של רשת ABC, השיב אובמה לשאלה של וופי גולדברג ביחס להפסדי המסחר של ג'יי.פי מורגן צ'ייס שפרסמו לאחרונה 2 מיליארד דולר על ידי הגנה על דימון מפני טענות לחוסר אחריות, באומרו, "ראשית, ג'יי.פי מורגן הוא אחד מאלה הבנקים המנוהלים הטובים ביותר שיש.
ג'יימי דיימון, ראש של הבנק, הוא אחד הבנקאים החכמים ביותר שיש לנו", אך הוסיף, "זה ייחקר".
בדצמבר 2016 הצטרף דיימון לפורום עסקי שהורכב על ידי הנשיא הנבחר, דונלד טראמפ, כדי לספק ייעוץ אסטרטגי ומדיניות בנושאים כלכליים.
במקרה של הפסד הסחר ב-ג'יי פי מורגן מ-2012, על פי דוח הסנאט האמריקני שפורסם במרץ 2013 לאחר 9 חודשי חקירה, דיימון הטעה את המשקיעים והרגולטורים באפריל מכיוון שההפסדים עלו בצורה מסוכנת ל 6.2 מיליארד דולר בנגזרות "קטלניות".
הימור שנעשה על ידי מה שמכונה "לוויתן לונדוני" ברונו איכסיל.
לדברי קארל לוין, יו"ר ההרכב הזה, ג'יי.פי מורגן היה "פעיל מסחרית תוך לקיחת סיכון, התעלמות ממגבלות נטילת הסיכון, הסתרת הפסדים, התחמקות מפיקוח ומתן הודעות לא נכונות לציבור".
דיימון תיקן את המידע השגוי כעבור חודש, במאי 2012, לפני שנחשף הנזק האמיתי, לאחר שמנגנון השמירה הפיננסי האמריקני לניירות ערך החל לבחון את ההפסדים.
בשנת 1983 התחתן דיימון עם ג'ודית קנט, אותה הכיר בבית הספר למינהל עסקים בהרווארד.
יש להם שלוש בנות: ג'וליה, לורה וקארה לי.
דיימון אובחן כחולה בסרטן הגרון בשנת 2014. הוא קיבל שמונה שבועות של קרינה וכימותרפיה שהסתיימו בספטמבר 2014.
ג'יימי דמטריו הוא שחקן, קומיקאי ותסריטאי אנגלי, הידוע בתפקידיו בסדרות הטלוויזיה הקומיות "פליבג" ו-"Stath Lets Flats" להם גם כתב את התסריט.
בטקס פרסי האקדמיה הבריטית לטלוויזיה 2020 הוא זכה על האחרונה בפרס השחקן הטוב ובפרס התסריטאי הטוב ביותר בסדרה קומית.
דמטריו למד בבית הספר קומפטון בצפון לונדון והצטרף לתיאטרון צ'יקנשד, לפני שלמד באוניברסיטת בריסטול.
דמטריו שיחק במופע יחיד 'Revolions Bristol' אשר זכה לשבחי המבקרים בשנים 2009-2011. המופע המופע היחיד, "יום העם", הושווה מאוחר יותר עם הופעותיו של סטיב קוגן באינדפנדנט.
תפקידיו בטלוויזיה כוללים "המופע של טרייסי אולמן", פליבג, וכן בקומדיית המצבים "Stath Lets Flats", שבו הוא מככב עם אחותו נטשה.
התסריט נכתב גם על ידי דימטריו למעט שלושה פרקים, ומככבים בו גם קייטי וויקס ודסטין דמרי-ברנס.
בשנת 2019, דמטריו היה מועמד לשני פרסי BAFTA עבור "Stath Lets Flats" - "ההופעה" פרס באפט"א לטלוויזיה להופעה הקומית הגברית הטובה ביותר ופרס באפט"א לטלוויזיה לסדרה הקומית הטובה ביותר (כמפיק).
בשנת 2020 הוא זכה בשלושה פרסי האקדמיה הבריטית לאמנויות הקולנוע והטלוויזיה - לתסריט הטוב ביותר בסדרת קומדיה, הופעה גברית בתוכנית קומית, וקומדיה כתובה הטובה ביותר (כמפיק).
דמטריו הופיע בסרט פדינגטון 2, בתפקיד הפרופסור.
דמטריו נתן את קולו לסרט האנימציה משנת 2018, עולמם הסודי של גמדי הגינה עם ג'וני דפ כבלש בעל שם.
בשנת 2019 הוא הופיע כשף הסלבריטאים רלפי מור בפרק של "הפעם עם אלן פרטרידג", מה שגרם לפרטרידג' לתגובה אלרגית, לאחר שדמטריו הגיש לו בטעות צדפות להן הוא רגיש.
הוא גם סיפק את קול החבר הטלפוני המתקשר בפרק אחר.
הוא שיחק את מרקוס במיני סדרה האמריקאית "ארבע חתונות ולוויה אחת", עיבוד לסרט הבריטי ארבע חתונות ולוויה אחת משנת 1994.
בשנת 2020 גילם דמות משנית בעונתה השנייה של סדרה הקומית "עובדי אלוהים" של רשת TBS.
בשנת 2021 שיחק בסרט "קרואלה" אודות קורותיה של קרואלה דה ויל.
בשנת 2022 החל לשחק בסדרת הקומדיה "אפטר פארטי" באפל TV פלוס.
באותה שנה דיבב את דמותו של ד"ר מקפע בסרט ההרפתקאות המונפש "לילה מוטרף במוזיאון: שובו של קאמונרה"; הרביעי בסדרת סרטי "לילה מוטרף במוזיאון", ודיבב את דמותו של פינגרז בסדרת ההנפשה "דד אנד: שומרי הבית הרדוף" מבית שירות הסטרימינג נטפליקס.
בשנת 2023 דיבב את דמותו של צ'סטר הבולדוג בסרט הקומדיה "דוגי סטייל".
בשנת 2025 שיחק בסרט הקומדיה השחורה האמריקאית, "רוז נגד רוז" שביים ג'יי רואץ'.
הוא הופיע במופע סטנד-אפ שהוא מציג דמות פיקטיבית בשם "אנדי" "במועדון הארי היל" בנובמבר 2019.
אחותו של דמטריו, נטסיה דמטריו, היא גם קומיקאית ושחקנית.
שנהפרסקטגוריהפרויקטתוצאהמקור2024פרס באפט"א לטלוויזיההופעת הקומדיה הגברית הטובה ביותרג'יימי דמטריו: חיים שלמים
ג'יימי האוולט הוא קומיקסאי, אנימטור, מעצב, מאייר ובמאי אנגלי, הידוע בעיקר בתור היוצר של ספר הקומיקס טנק גירל וכמעצב והאנימטור מאחורי הווידאו קליפים של הלהקה הווירטואלית גורילז.
האוולט גדל בהורשאם אשר באזור ווסט סאסקס.
בילדותו לקח חלק ביצירת האמנות עבור קמפיין בטיחות בדרכים אשר זכה במקום השני בתחרות ששודרה בטלוויזיה בכל בריטניה.
לטענתו ההשראה עבור פרויקט זה הייתה להקת הפאנק האירית "The Undertones" .
במהלך לימודיו במכללת נורת'ברוק וורת'ינג האוולט, אלן מרטין והסטודנט פיליפ בונד החלו להפיק עלון בשם "Atomtan".
בעקבות כך גילה אותו אמן הקומיקס הבריטי ברט אווינס .
לאחר שסיים את לימודיו במכללה אווינס הזמין את האוולט ומרטין ליצור יחד עימו תוכן עבור המגזין Deadline אותו הוא החל להפיק בשנת 1988 יחד עם אמן הקומיקס הבריטי סטיב דילון .
המגזין Deadline הציג תערובת של רצועות קומיקס שהופקו על ידי יוצרים בריטים, לצד מאמרים על מוזיקה ותרבות.
במהלך תקופה זו האוולט ומרטין החלו להפיק בשיתוף פעולה את הקומיקס האנרכי טנק גירל שעוסק בהרפתקאות של נערת פאנק מתבגרת שנוהגת בטנק יחד עם חיית המחמד שלה הקנגורו בוגה.
הקומיקס זכה להצלחה רבה והפף במהרה לחלק הפופולרי ביותר במגזין.
סגנונו האקסצנטרי של האוולט זכה לאהדה רבה ובעקבות כך הוא החל לעבוד בשיתוף עם הלהקות Senseless Things ו-Cud אשר ביצעו באותה העת גרסאות כיסוי עבור חברות תקליטים שונות.
באותה התקופה יצר האוולט גם מספר יצירות אמנות עבור המגזין Commodore User .
עד 1992 הפך האוולט לאמן קומיקס בולט בבריטניה, ולאחד מאמני הקומיקס החדשים הבודדים באותה העת שהצליחו לזכות בפרסום ופופולריות רבה בבריטניה.
באותה העת האוולט הפיק ביחד עם הכותב פיטר מיליגן את הגיליונות 700 עד 707 של סדרת הקומיקס Hewligan's Haircut.
האוולט היה מעורב בהמשך ביצירת הכריכות והאיורים עבור הקומיקס "Shade, the Changing Man" , אותו יצר יחד עם מיליגן עבור DC Comics.
הקומיקס טנק גירל זכה בהמשך לעיבוד קולנועי, בהפקת חברת MGM.
הסרט יצא לאקרנים ב-1995 כאשר השחקנית האמריקנית לורי פטי גילמה את דמותה של טנק גירל.
הסרט לא זכה להצלחה מסחרית, לטענת מעריצי הקומיקס הדבר קרה משום שהסרט לא היה נאמן למקור עליו הוא התבסס.
האוולט כמעט ולא היה שותף בהפקה של הסרט.
מאמצע שנות התשעים החל לקחת חלק בהפקת תוכן עבור להקות בריטיות שונות, כולל רצועת קומיקס עבור השיר "Common People" של להקת פאלפ.
ג'יילן ראשיד סמית' הוא כדורסלן אמריקאי, המשחק בקבוצת אינדיאנה פייסרס מליגת ה-NBA.
סמית' נולד בעיר פורטסמות', וירג'יניה, וגדל בבולטימור שבמרילנד.
בשתי עונותיו האחרונות בקבוצת הכדורסל של תיכון "Mount Saint Joseph" זכה בתואר שחקן התיכונים המצטיין של מרילנד, לאחר שרשם ממוצעים של כ-23 נקודות ו-11 ריבאונדים למשחק.
בסיום עונת 2017/2018 נבחר להשתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית.
בשנת 2018 החל ללמוד באוניברסיטת מרילנד.
בעונתו הראשונה בקבוצת הכדורסל שלה – "מרילנד טרפיינס" – פתח בכל המשחקים וקלע 11.7 נקודות בממוצע למשחק.
בעונה העוקבת שיפר את תפוקתו ל-15.5 נקודות, 10.5 ריבאונדים ו-2.4 חסימות בממוצע למשחק, והוביל את הטרפיינס למאזן ניצחונות חיובי 24–7. במרץ 2020 נבחר הן לחמישיית העונה והן לחמישיית ההגנה של העונה של מחוז "Big Ten".
באפריל 2020 הודיע כי בחר לעזוב את האוניברסיטה, לאחר שנתיים בלבד, לטובת התמודדות לבחירה בדראפט ה-NBA.
בדראפט ה-NBA 2020 נבחר סמית' על ידי פיניקס סאנס, בבחירה העשירית.
ג'יימי הופקאט הוא כדורגלן אנגלי המשחק בעמדת הקשר.
הופקאט נולד ביורק שבאנגליה, הממלכה המאוחדת.
הופקאט התחיל את בקבוצת הנוער של יורק סיטי והתקדם עד שהצטרף לקבוצה הבוגרת של המועדון.
אחרי יורק סיטי, הופקאט שיחק עבור ויטבי טאון, סטוקסליי, אוסט טאון וטדקסטר אלביון.
בדצמבר , הופקאט חתם באסטרסונד מהליגה השוודית השלישית.
ב-26 במאי 2012, הופקאט הבקיע את שער הבכורה שלו בקבוצה בניצחון 0-4 נגד סריאנסקה.
בסיום העונה, נבחר לשחקן העונה של הקבוצה, היה שותף לעליה של הקבוצה לליגה השנייה והאריך חוזה בשנתיים נוספות.
בעונת , אסטרסונד עלתה לליגת העל השוודית והופקאט נבחר לכדורגלן העונה בליגה.
ב-13 ביולי 2017, הופקאט ערך את הופעת הבכורה שלו בזירה האירופית בניצחון 0-2 נגד גלאטסראיי במסגרת מוקדמות הליגה האירופית, בו גם הבקיע את השער השני.
ב-19 באוגוסט 2019, הופקאט חתם בסונדסוואל, בה שיחק שנה וחצי.
ב-10 בפברואר 2021, הופקאט חתם לשנה וחצי בהפועל כפר סבא מליגת העל.
בקיץ , הופקאט חתם באולדהאם אתלטיק.
ב-20 בפברואר 2024 חזר לקדנציה שנייה באסטרסונד.
ג'יימי אלכסנדר בלקלי הוא שחקן קולנוע, טלוויזיה ותיאטרון בריטי יליד האי מאן.
בלקלי נולד בדאגלס, האי מאן, וגדל בלונדון, אנגליה, עם אביו מרטין, אמו מרינה ואחותו הגדולה הולי-אנה.
הופעתו הראשונה הייתה בהפקת התיאטרון בלונדון של המחזה "האביב מתעורר".
לבלקלי היה תפקיד קטן בסרט הרפתקאות האקשן "שלגייה והצייד" משנת 2012, אך כמה מתפקידיו הקולנועיים הבולטים כוללים את מארק במותחן משנת Uwantme2killhim?" 2013", במותחן "הרשות החמישית" גם הוא משנת 2013, ובדרמה הרומנטית "אם אשאר" משנת 2014. הוא גילם את פרדי המילטון ב"The Halcyon".
במאי 2021 לוהק בלקלי לתפקיד בסדרת הטלוויזיה להיות אליזבת.
שנה מחזה תפקיד הערות 2009 האביב מתעורר האנשן תיאטרון ליריק 2010 Backbeat ג'ורג' הריסון תיאטרון סיטיזנס
שנה כותרת תפקיד הערות 2018 Vampyr אלברט; לורד האצ'ינסון; מרטין; מורטימר; הרוקי טימי; רופוס; אקון נקמני (קולות) 2019 GreedFall סר דה סארדט (קול)
שנה ארגון סרט / טלוויזיה פרס תוצאה 2013 פסטיבל הקולנוע הבינלאומי באדינבורו Uwantme2killhim?
ההופעה הטובה ביותר בסרט עלילתי בריטי (משותף עם טובי פין רגבו)
ג'יימי ריקרדו הריסון הוא פוליטיקאי אמריקאי, שכיהן כיושב ראש הוועדה הדמוקרטית הלאומית.
הריסון נולד וגדל באורנג'בורג (Orangeburg) שבקרוליינה הדרומית.
אמו, פטרישיה הריסון, וסביו גידלו אותו בצעירותו.
בשנת 1994 הוא נבחר לתוכנית הנוער של הסנאט של ארצות הברית.
הוא למד בבית הספר התיכון אורנג'בורג-וילקינסון וקיבל מלגה ללימודים באוניברסיטת ייל, שם למד מדע המדינה.
לאחר שסיים את לימודיו באוניברסיטת ייל בשנת 1998, עבד הריסון כמורה במשך שנה בתיכון בו למד.
ב-1999 הוא מונה למנהל התפעול הראשי של קולג' סאמיט (College Summit), מוסד ללא כוונת רווח המסייע לבני נוער בעלי הכנסה נמוכה לרכוש השכלה גבוהה ולהשתלב בשוק העבודה.
ב-2004 השלים הריסון לימודי תואר שני במשפטים באוניברסיטת ג'ורג'טאון.
לאחר שעזב את קולג' סאמיט החל הריסון להיות מעורב בפוליטיקה של ארצות הברית, ועבד אצל ג'ים קלייבורן כמנהל פעולותיו במליאת בית הנבחרים כאשר קלייבורן היה מצליף סיעת הרוב בבית הנבחרים של ארצות הברית.
הריסון התקדם בגבעת הקפיטול כמנכ"ל הסיעה הדמוקרטית בבית הנבחרים וכסגן יושב ראש המפלגה הדמוקרטית בקרוליינה הדרומית.
בהמשך עבד כשדלן בארגון הלוביסטים "קבוצת פודסטה".
בין לקוחותיו בקבוצת פודסטה ניתן למנות את בנק אוף אמריקה, ברקשייר האת'וויי, וולס פארגו, בתי קזינו, ותאגיד הענק וולמארט.
במאי 2013 התמנה הריסון ליושב ראש המפלגה הדמוקרטית בקרוליינה הדרומית.
הוא האפרו-אמריקאי הראשון ששירת בתפקיד זה.
בשלהי 2016 ולקראת פברואר 2017, הכריז הריסון על התמודדותו לראשות הוועדה הדמוקרטית הלאומית.
על עבודתו כשדלן בקבוצת פודסטה הגן באומרו: ב-23 בפברואר 2017 פרש הריסון מהמירוץ לראשות הוועדה, והביע את תמיכתו בטום פרז.
חרף הפסדו בבחירות לראשות הוועדה, הוא השתלב בה כחבר בכיר וסייע למפלגה הדמוקרטית בעשרות מערכות בחירות מקומיות ברחבי ארצות הברית.
ב-7 בפברואר 2019 הגיש הריסון טופסי התמודדות בבחירות 2020 לסנאט האמריקאי בקרוליינה הדרומית כדי לאתגר את הסנאטור הרפובליקני המכהן לינדזי גרהאם.
אף מועמד דמוקרטי לא זכה בבחירות כלל-מדינתיות בקרוליינה הדרומית מאז 2006. ב-29 במאי 2019 השיק הריסון באורח רשמי את מסע הבחירות שלו לסנאט.
הריסון זכה במועמדות המפלגה הדמוקרטית ללא התנגדות ב-9 ביוני 2020. ב-3 באוקטובר 2020 נערך עימות בחירות ללא קהל באוניברסיטת אלן שבקולומביה בין גראהם להריסון.
עימות נוסף שנקבע ל-9 באוקטובר הוחלף בראיונות נפרדים לעיתונות בטלוויזיה לאחר שגרהאם מיאן לעבור בדיקת קורונה לעימות המקורי.
הריסון קרא להרחיב את מדיקר ואת היקף הסיוע לנפגעי מגפת הקורונה בארצות הברית, ומתח ביקורת על תמיכתו של גרהאם בביטול חוק הגנת החולה וטיפול בר השגה.
ביום הבחירות הפסיד הריסון לגרהאם בפער של למעלה מעשרה אחוזים, וגרף 44.2% מקולות הבוחרים לעומת 54.5 האחוזים שגרף גרהאם.
העיתונאי ניאל סטיינג' מ-"The Hill" סיכם את המערכת הבחירות באומרו: "הריסון ניהל מסע בחירות נמרץ, אך בסופו של דבר גרהאם גבר עליו בקלות".
בעקבות ניצחונו של סגן הנשיא לשעבר ג'ו ביידן בבחירות לנשיאות ארצות הברית 2020, הריסון הועמד בידי ביידן כיו"ר הוועדה הדמוקרטית הלאומית, כיורשו של טום פרז.
ב-21 בינואר 2021 נבחר באורח רשמי לתפקיד בידי חברי הוועדה.
הבחירות לנשיאות ארצות הברית 2024, לצד מערכות בחירות אחרות שהתקיימו בנובמבר אתה שנה, תמו במפח נפש עבור המפלגה הדמוקרטית.
בעקבות זאת הודיע הריסון כי לא יתמודד לכהונה שנייה בשנת 2025. כהונתו תמה ב-1 בפברואר 2025 והחליף אותו קן מרטין.
ג'יילן סאגס הוא כדורסלן אמריקאי, המשחק בעמדות הרכז והקלע באורלנדו מג'יק מליגת ה-NBA.
בן דודו של סאגס הוא שחקן ה-NFL טרל סאגס, שזכה פעמיים בסופרבול.
סאגס הוא גם בן דודו של אדי ג'ונס, שנבחר שלוש פעמים למשחק האולסטאר של ה-NBA.
לסאגס יש עוד מספר בני דודים אשר שיחקו בעבר במכללות.
סאגס נולד בסיינט פול שבמינסוטה, והחל לשחק כדורסל מהשנייה בה עמד על הרגליים.
אביו לארי, הסיע אותו למחנות אימונים רבים, ובגיל שבע טס סאגס ללא ליווי משפחתו לדאלאס על מנת להשתתף במחנה.
בכיתה ז', שיחק סאגס שלושה משחקים בליגת התיכונים הצעירה בתיכון מיננהה שבמיניאפוליס, לפני שעבר לשחק שם באופן רציף.
בכיתה ח', היה סאגס שחקן חמישייה והעמיד ממוצעים של 17.5 נקודות, 4.4 חטיפות ו-4.0 אסיסטים למשחק.
בעונתו הראשונה בתיכון, העמיד סאגס ממוצעים של 21.5 נקודות, 8.0 ריבאונדים ו-5.0 אסיסטים למשחק.
במשחק האליפות קלע סאגס 22 נקודות, כש-15 מהנקודות במחצית השנייה, ועזר לתיכונו לזכות באליפות על חשבון תיכון קרוסבי-אירונטון.
בעקבות יכולתו נבחר סאגס לחמישיית הרוקי של העונה.
בעונתו השנייה, העמיד סאגס ממוצעים של 16.0 נקודות, 9.2 ריבאונדים ו-3.4 אסיסטים למשחק, ועזר לתיכון לזכות באליפות שנייה ברצף.
סאגס סיים את העונה בחמישייה הראשונה של שחקני העונה השנייה בתיכונים על פי Associated Press.
בעונתו השלישית, העמיד סאגס ממוצעים של 23.3 נקודות, 4.7 ריבאונדים ו-6.3 אסיסטים למשחק, וזכה באליפות שלישית ברציפות.
סאגס נבחר לחמישייה הראשונה של הליגה והשלישית לכל שחקני העונה השלישית בתיכונים בארצות הברית.
בעונתו האחרונה, הוא העמיד ממוצעים של 23.3 נקודות, 7.5 ריבאונדים, 5.0 אסיסטים ו-3.9 חטיפות למשחק.
העונה נקטעה בעקבות מגפת הקורונה וסאגס לא הצליח לעזור למיננהה לזכות באליפות רביעית ברציפות.
סאגס סיים כקלע המוביל בתולדות התיכון, עם 2,945 נקודות בקריירה.
סאגס נבחר לחמישייה הראשונה של העונה ולשחקן העונה במינסוטה, ונבחר להשתתף במשחק מקדונלד'ס אול-אמריקן, בג'ורדן ברנד קלאסיק ובנייקי הופ סאמיט, אך כל שלושת המשחקים בוטלו עקב מגפת הקורונה.
לסירוגין לקריירת הכדורסל של סאגס, הוא גם שיחק בנבחרת התיכון בפוטבול בעמדת הקוורטרבק.
בשנת 2018 בעודו רוקי הוביל את התיכון לאליפות.
בעונתו האחרונה, הוביל סאגס את התיכון לסיים כסגנית האלופה והוא זכה כשחקן המצטיין של העונה במינסוטה.
סאגס נבחר לשחקן העונה של מקס פרפס בפוטבול בנוסף על זכייתו בכדורסל, ובכך הפך לספורטאי הראשון בהיסטוריה של מינסוטה שזכה בתואר גם בפוטבול וגם בכדורסל באותה עונה.
ב-3 בינואר 2020, התחייב סאגס לאוניברסיטת גונזגה, והיה השחקן עם הדירוג הגבוה ביותר שהתחייב למכללה.